Tožba, vložena 11. avgusta 2023 – Evropska komisija/Kraljevina Belgija
(Zadeva C-524/23)
Jezik postopka: francoščina
Stranki
Tožeča stranka: Evropska komisija (zastopnika: W. Roels in A. Ferrand, agenta)
Tožena stranka: Kraljevina Belgija
Predloga tožeče stranke
Tožeča stranka Sodišču predlaga, naj:
ugotovi, da Kraljevina Belgija s tem, da ni pravilno prenesla člena 8(7) Direktive Sveta (EU) 2016/1164 z dne 12. julija 2016 o določitvi pravil proti praksam izogibanja davkom, ki neposredno vplivajo na delovanje notranjega trga1, ni izpolnila obveznosti iz te direktive;
Kraljevini Belgiji naloži plačilo stroškov.
Tožbeni razlogi in bistvene trditve
Komisija meni, da Kraljevina Belgija ni pravilno prenesla člena 8(7) Direktive (EU) 2016/1164. Komisija nima na voljo nobenih informacij, ki bi dokazovale, da je bil ta člen dejansko in v celoti prenesen.
____________
1 UL 2016, L 193, str. 1.